stanford-oval/wikipedia huggingface dataset:
Luettelo digimoneista U–Z
W > Wormmon

Wormmon on Digimon Zero Two -sarjassa Ken Ichijoujin kumppani. Wormmon on Rookie-tason digimon. Se on kehittynyt Minomonista ja kehittyy Stingmoniksi. Wormmonin hyökkäyksiä ovat Sticky Net (Tahmea verkko) ja Silk Thread. Wormmon on vihreä, toukkamainen hyönteisdigimon. Sarjassa se pysyi uskollisena kumppanilleen Kenille, vaikka tämä toimi Digimonkeisarina ja kohteli Wormmonia kaltoin. Wormmon menehtyi jaksossa "Hyvästi Ken" annettuaan kaiken voimansa Magnamonille, mutta syntyi uudelleen Aikojen Alun kaupungissa Leafmonina. Myöhemmin Wormmon toimii yhteistyössä Kenin ja muiden lasten kanssa. Digimon Tamersissa Wormmon mainittiin ohimennen Calumonin piirtäessä kuvioita maahan koulun pihassa Guilmonin kanssa. Digimon Frontierissa Wormmoneja nähtiin Ennustajakylässä ja Autumn Leaf Fairilla. Lisäksi Zoe Orimotolla oli Wormmonin näköinen avainketju menneisyydessä. Digimon Next -mangassa Wormmon joutui Tankdramonin uhriksi.
Wormmonin nimi tulee englannin sanasta worm eli mato.
| Fresh | In-Training | Rookie | Champion | DNA-Ultimate | DNA-Mega |
| --- | --- | --- | --- | --- | --- |
| Leafmon | Minomon | Wormmon | Stingmon | Paildramon | Imperialdramon |
X > Xiaomon

Xiaomon on In-Training-tason eläindigimon. Xiaomon muistuttaa pientä koiramaista olentoa, jolla on punaiset jalat, punaiset korvat ja punainen häntä. Xiaomonin hyökkäys on Tummo. Xiaomon on esiintynyt Digimon Reference Book -kirjassa. Xiaomon kehittyy Paomonista ja voi kehittyä Labramoniksi. Vuoden 2020 Digimon Adventure -sarjassa lauma Xiaomoneja joutui Mon-Mon Park -huvipuiston omistajan Opossumonin salajuonen seurauksena WaruMonzaemonin vangeiksi Puroromonien ja Frimonien kanssa. Yksi Xiaomon onnistui pakenemaan ja varoittamaan Yamatoa ja Takerua Mon-Mon Park -huvipuiston vaarallisuudesta. Opossumon onnistui pian vangitsemaan myös viimeisen Xiaomonin sekä Takerun ja Patamonin WaruMonzaemonin sisään. Patamon kuitenkin kehittyi Angemoniksi ja vapautti Xiaomonit ja muut vangit ennen kuin tuhosi sekä WaruMonzaemonin ja Opossumonin. Xiaomonit, Puroromonit ja Frimonit päättävät jäädä huvipuistoon tehdäkseen siitä paikan, jossa voi oikeasti pitää hauskaa. Xiaomonit olivat myöhemmin löytäneet turvapaikan ElDradimonin selästä. Yksi Xiaomon lähti myöhemmin Lopmonin mukaan etsimään uutta kotia digimoneille, joiden kodit Millenniummon oli tuhonnut.
X > XV-mon

XV-mon (engl. ExVeemon) on Digimon-hahmo. Se on Champion-tasolla ja kehittyy Digimon Zero Two -sarjassa V-monista tarpeen tullen Daisuken digivicen avulla. XV-mon voi DNA-digivoitua Stingmonin kanssa Paildramoniksi. XV-mon on sininen ja siivekäs, ihmismäisen liskon näköinen lohikäärmedigimon. XV-monin yleisin hyökkäys on X-Laser. Digimon Frontierissa XV-mon oli yksi niistä digimoneista, jotka menneisyydessä vangitsivat IceDevimonin. XV-mon esiintyi myös Digimon Adventure V-Tamer 01 - ja Digimon Xros Wars -mangassa.
XV-monin nimen X tulee englannin sanasta extreme eli ääriurheilu ja V sanonnasta V for victory eli V niin kuin voitto.
X > XV-mon > Hyökkäykset

X-Laser (Vee-Laser): Laukaisee X:n muotoisen lasersäteen rinnastaan.
Strong Crunch (Critical Crunch): Puree ja rusentaa vihollistaan.
Vee-Punch/Vee-Kick: Englanninkielisessä versiossa joskus nähtyjä hyökkäyksiä, nyrkiniskuja ja potkuja.
X-Tornado: Käyttää siipiään luodakseen tornadon, jonka lähettää vihollistaan päin.
Hearty Shatter: Ampuu ison tulipallon suustaan.
| Fresh | In-Training | Rookie | Champion | DNA-Ultimate | DNA-Mega |
| --- | --- | --- | --- | --- | --- |
| Chicomon | Chibimon | V-mon | XV-mon | Paildramon | Imperialdramon |
| Armor 1 | Armor 2 | Armor 3 |
| --- | --- | --- |
| Fladramon | Lightdramon | Magnamon |
Y > Yaamon

Yaamon on In-Training-tason digimon, joka on kehittynyt Kiimonista. Yaamon muistuttaa pientä violettia olentoa, jolla on ruskeat kasvot. Yaamonin hyökkäys on Rolling Black. Digimon Tamersissa Impmon dedigivoitui Yaamoniksi ennen palaamistaan digimaailmaan. Digimon Frontierissa Yaamon nähtiin digimonien koulun oppilaana.
Y > YaegerDorulumon

YaegerDorulumon on Dorulumonin kehittyneempi-muoto. YaegerDorulumon muistuttaa ritarimaista Dorulumonia, jolla on digikromattu haarniska, pora kädessään ja oranssi viitta selässään. YaegerDorulumonin hyökkäyksiä ovat White Spiral ja Black Nail. YaegerDorulumon on esiintynyt Digimon Xros Wars -mangassa.
Y > Yakiimon

Yakiimon on Rookie-tason digimon, joka muistuttaa bataattia, jolla on nyrkkeilyhanskat ja punaiset kengät ja harmaa käärittyä sanomalehteä muistuttava vaatetus vyötäröllään ja jalkojensa ympärillä. Yakiimonin hyökkäyksiä ovat Beniazuma Uppercut ja Beniazuma Straight. Yakiimon esiintyi Digimon Fusionin jaksossa 75.
Y > Yanmamon

Yanmamon on Champion-tason hyönteisdigimon. Yanmamon muistuttaa keltaista sudenkorentoa. Yanmamonin hyökkäyksiä ovat Sonic Bite, Bug Swarm, Thunder Ray, Assassin Arrow ja Mega Blaster. Yanmamon nähtiin Digimon Data Squadissa kantamassa Gotsumonia paikasta toiseen Digimaailmassa. Yanmamonin kohtalo jäi tuntemattomaksi lasten tuhottua Meteormonin. Yanmamonin vaihtoentoinen muoto on SandYanmamon.
Y > Yasyamon

Yasyamon on Armor-tason nukkedigimon. Yasyamon voi kehittyä V-monista Viattomuuden Digieggin avulla. Yasyamon muistuttaa ihmistä, jolla on naamio, puiset miekat ja kilvet ja nahkahousut. Yasyamonin hyökkäyksiä ovat Double Strike ja Puppet Master. Yasyamon esiintyi Digimon Frontier: Island of Lost Digimon elokuvassa Dinohyumonin armeijassa. Digimon Data Squadissa Yasyamon nähtiin Holy Capitalin asukkaana. BioSpinomon tuhosi Yasyamonin taistellessaan Rosemonia vastaan. Digimon Fusionissa Yasyamoneja nähtiin Sword Zonella harjoittelemassa miekkailua. Sarjan kolmannella kaudella Dracmon pystyi kehittymään Yasyamoniksi. Yasyamonin nimi tulee Yakshasta.
Y > Youkomon

Youkomon on Champion-tason myyttinen eläindigimon. Youkomon muistuttaa Kyubimonia, mutta on väriltään violetti. Youkomonin hyökkäyksiä ovat Blazing Spheres ja Evil Flame Dragon. Digimon Ghost Gamessä Yokomon nähtiin lyhyesti elävän pienellä alttarilla saaden tarjouksia naiselta, jota hän auttoi löytämään kadonneen lompakkonsa. Youkomon on esiintynyt myös mm Digimon Crusader, Digimon Collectors, Digimon World Championship ja Digimon World: Next Order -peleissä. Youkomon kehittyy Renamonista ja voi kehittyä Doumoniksi.
Y > Yo!Yo!mon

Yo!Yo!mon (vaihtoehtoiselta nimeltään Yoxtu!Yoxtu!mon) on Ultimate-tason leludigimon. Yo!Yo!mon muistuttaa sinisen ja punaisen väristä jojoa, jolla on kädet, joiden päissä on jojoa muistuttavat kämmenet ja pitkät jalat, joissa on punaiset kengät. Yo!Yo!monin hyökkäyksiä ovat Rapper Coaster, One-hand Swing ja Torpedo Crossing. Yo!Yo!mon on esiintynyt Digimon Pocket Wars -kännykkäpelissä.
Y > YukimiBotamon

YukimiBotamon (jap. ユキミボタモン, suom. Snowbotamon) on Fresh-tason Digimon-hahmo. Se luokitellaan lima-digimoniksi, kuten useimmat tämän asteen digimoneista. Väriltään se on valkea, toisin kuin Botamon, jota se kovasti muistuttaa. YukimiBotamonin hyökkäys on Diamond Dust. YukimiBotamon nähtiin lyhyen aikaa takaumassa Digimon Adventuressa, kun Valittujen lasten digimonit kuoriutuivat. Sarjassa Digimon Zero Two Mimi ja Palmon näkivät YukimiBotamoneja hetkeä ennen kuin Archnemon loi Golemonin pimeästä tornista. Myöhemmin useista YukimiBotamoneista tuli Pimeyden Siemenille altistuneiden lasten digimonkumppaneita BelialVamdemonin kukistumisen jälkeen. Digimon Frontierissa YukimiBotamoneja nähtiin Digimonien koulun oppilaina ja Aikojen Alun kaupungissa taistelemassa Dynasmonia ja Crusadermonia vastaan. Elokuvassa Digimon Frontier: Island of the Lost Digimon YukimiBotamoneja nähtiin Lost Islandin lapsiasukkaina. Digimon Data Squadissa YukimiBotamon nähtiin Piyomonin kanssa tämän palattua digimaailmaan. Digimon Adventure tri. -elokuvasarjan neljännessä osassa Loss Takeru leikki YukimiBotamonin kanssa Aikojen Alun kaupungissa. YukimiBotamon voi kehittyä Nyaromoniksi.
| Fresh | In-Training | Rookie | Champion | Ultimate | Mega | DNA-Mega |
| --- | --- | --- | --- | --- | --- | --- |
| YukimiBotamon | Nyaromon | Plotmon | Tailmon | Angewomon | Ophanimon (Holydramon) | Ordinemon |
Y > Yuramon

Yuramon on Fresh-tason digimon, joka muistuttaa karvaista sinistä olentoa, jolla on pitkät siniset korvat ja mustat silmät. Yuramonin aseena on Bubble Blow. Yuramon nähtiin lyhyen aikaa takaumassa Digimon Adventure -sarjassa, kun Valittujen lasten digimonit kuoriutuivat. Yuramoneja nähtiin myös Aikojen Alun kaupungissa. Sarjassa Digimon Zero Two Yuramon yritti hyökätä Ken Ichijoujin kimppuun tämän tultua Aikojen Alun kaupunkiin etsimään Wormmonia. Yuramonin nimi tulee japanin kielen sanasta Yurayura joka tarkoittaa ravistamista. Yuramon voi kehittyä Tanemoniksi.
| Fresh | In-Training | Rookie | Champion | Ultimate | Mega |
| --- | --- | --- | --- | --- | --- |
| Yuramon | Tanemon | Palmon | Togemon | Lilimon | Rosemon |
Z > Zamielmon

Zamielmon on Mega-tason demonidigimon. Zamielmon muistuttaa ihmistä, jolla on vihreä vaatetus, keltaiset kengät, nuolet olkapäissään ja keihäs selässään. Zamielmonin hyökkäyksiä ovat Snipe Headshot, Bow Cutter, Foot Shot, Arrow Lance, Turbulence Arrow ja Ultimate Arrow. Zamielmon esiintyi Digimon Fusionin toisella kaudella yhtenä Pimeyden Kenraaleista ja Honey Landin hallitsijana. Zamielmon yhdisti GrandisKuwagamonin Honeybeemonien kanssa GrandisKuwagamon Honeybee Modeen. Lasten kukistettua hänet Zamielmon vetäytyi linnaansa. Zamielmon lähettää lapset Honey Land Amusement Parkiin testatakseen heidän selviytymiskykyään. Myöhemmin JetMervamon ja Shoutmon DX onnistuvat tuhoamaan Zamielmonin. Myöhemmin AxeKnightmon käytti Zamielmonin ruumista osana GrandGeneramonia. Zamielmonin henki joutui Prison Landille. GrandGeneramonin tuhouduttua Zamielmonin henki tuhoutui myös. Zamielmonin nimi tulee Zamielista.
Z > Zanbamon

Zanbamon on Mega-tason digimon, joka muistuttaa soturikentauria. Zanbamon kantaa toisessa käsessään Zanbato nimistä miekkaa ja toisessa Youtou katanaa. Zanbamon omaa myös lentokyvyn. Zanbamonin hyökkäyksiä ovat Focal Blade, Mystic Flame ja Hunting Knife. Digimon Frontierissa Zanbamon johti joukkoa, johon kuuluivat mm Gryphonmon, Pteramon, GranKuwagamon ja viisi Airdramonia. Zanbamon lähetti heidät Royal Knightsien kimppuun heidän aloittaessaan invaasiota Autumn Leaf Fairille. Zanbamon sai sidottua Dynasmonin maahan, mutta tämä rikkoi Zanbamonin miekat ja tuhosi tämän samalla kun Crusadermon kukisti Zanbamonin joukot.
Digimon Next -mangassa Zanbamon toimi Barbamonin joukkojen komentajana ja määräsi lapset antautumaan. GeoGreymon yritti taistella häntä vastaan mutta hän taantui Koromoniksi. Lapset onnistuivat pakenemaan Koromonin purtua Zanbamonia. Myöhemmin Zanbamon kääntyy lasten puolelle ja auttaa heitä taistelussa NEOa vastaan.
Pelissä Digimon Tamers: Brave Tamer Zanbamon toimii yhdessä Lampmonin kanssa ZeedMillenniummonin joukoissa. Zanbamon sai luvan tuhota Ryo Akiyama ja tämän digimonit mutta he kukistivat Zanbamonin ja Lampmonin.
Digimon Xros Wars -mangassa Zanbamon nähtiin Snow Zonen hallitsijana. Lapset onnistuivat kuitenkin kukistamaan hänet.
Vuoden 2020 Digimon Adventure -sarjassa Zanbamon oli muinoin kenraali armeijassa, joka taisteli CresGarurumonia vastaan. CresGarurumon vangitsi Zanbamonin luolaan, jonne jätti myös miekkansa. Zanbamon vapautui myöhemmin ja tuhosi aina yöaikaan useita kyliä, joiden asukkaat pakenivat Mojyamonin johtamaan metsäkylään. Tavalliset hyökkäykset eivät tehonneet Zanbamoniin, joten Yamato ja Gabumon etsivät CresGarurumonin miekan ja sen voiman vaikuttaessa Yamaton Digiviceen, Gabumon itse äärikehittyi CresGarurumoniksi asti ja tuhosi Zanbamonin.
Z > Zanbamon > Muodot

| Fresh | In-Training | Rookie | Champion | Ultimate | Mega |
| --- | --- | --- | --- | --- | --- |
| MetalKoromon | Kapurimon | Kotemon | Musyamon | Asuramon | Zanbamon |
Z > ZeedGarurumon

ZeedGarurumon on Mega-tason kyborgidigimon. ZeedGarurumon on MetalGarurumonin voimakkaampi muoto, jolla on Zeed Cannon -niminen tykki selässään. ZeedGarurumonin hyökkäyksiä ovat Zeed Cannon, Full Metal Breath ja Blowback Breath. ZeedGarurumon on esiintynyt Digimon Next-mangassa sekä peleissä Digimon World Championship ja Digimon Masters.
Z > ZekeGreymon

ZekeGreymon on kyborgidigimon, joka on MetalGreymonin (Greymonin ja MailBirdramonin yhdistelmän) kehittyneempi muoto. ZekeGreymonin panssari koostuu kultaisesta digikromatusta metallista. ZekeGreymonin hyökkäyksiä ovat Trident Fang, Tail Gun Fire, Zeke Flame, Plasma Railgun, Final Trident Strike ja Hyper Launcher. ZekeGreymon esiintyi Digimon Fusionin toisella kaudella, kun Christopherin tunteet saivat MetalGreymonin kehittymään ZekeGreymoniksi, joka onnistui tuhoamaan Dorbickmonin. ZekeGreymon voi myös yhdistyä OmniShoutmonin kanssa Shoutmon DX -muotoon.
Z > Zenimon

Zenimon on Rookie-tason mutanttidigimon. Zenimon muistuttaa japanilaista viiden Yenin kolikkoa, jolla on kädet ja jalat. Zenimonin hyökkäyksiä ovat Comet Launcher ja Zeninage. Digimon Fusionissa Zenimoneja nähtiin yhdessä KoZenimonien kanssa Ganemonin apulaisina varastamassa hänelle rahaa. Arresterdramon ja Dobermon onnistuivat kukistamaan Zenimonit, KoZenimonit ja Ganemonin.
Z > Zerimon

Zerimon on Fresh-tason limadigimon. Zerimon muistuttaa Conomonia, mutta on väriltään vihreä ja sillä on pitkä häntä ja sarvi otsassaan. Zerimonin hyökkäys on Acid Bubbles. Digimon Frontierissa Zerimoneja nähtiin Digimonien koulun oppilaina ja Aikojen Alun kaupungissa vastustamassa Dynasmonia ja Crusadermonia. Digimon Data Squadissa Zerimoneja nähtiin jaksossa 47. Digimon Fusionissa Zerimoneja nähtiin Sweet Zonen asukkaina. Zerimon voi kehittyä Gummymoniksi.
Z > Zhuqiaomon

Zhuqiaomon on hahmo Digimon-animessa. Zhuqiaomon on Mega-tason lintudigimon ja Digimaailman eteläisen alueen vartija, Tulen ja Lennon jumala. Zhuqiaomon muistuttaa punaista feeniksmäistä lintua, jolla on kullankeltaiset raidat siivissään. Zhuqiaomonin hyökkäyksiä ovat Crimson Blaze, Purgatory Claws, Embers, Phoenix Fire, Desolation Blast, Sonic Zephyr ja Blazing Helix Digimon Adventuren tapahtumien aikaan Pimeyden valtiaat vangitsivat hänet ja kolme muuta vartijaa Qinglongmonin (Tamersissa Azulongmon), Ebonwumonin ja Baihumonin pitkän taistelun jälkeen. Valitut lapset kukistivat Pimeyden valtiaat ja vapauttivat vartijat Tunnuksiensa voimalla. Myöhemmin Digimonkeisarin luomat Pimeät Tornit alkoivat heikentää heidän voimiaan ja digimonien digivoituminen ei onnistunut, joten he loivat Valituille lapsille uudet Digivicet joilla pystyi käyttämään ikivanhaa digivoitumismenetelmää, haarniskoitumista, tunnuksilla varustettujen digieggien avulla. Elokuvasarjan Digimon Adventure tri. takaumakohtauksissa Zhuqiaomon oli yksi ennen Taichi Yagamin ja muiden aikaa toimineiden Valittujen lasten kumppanidigimonien Mega-muodoista, joka taisteli Pimeyden valtiaita vastaan ennen tulemistaan yhdeksi Digimaailman neljästä vartijasta.
Zhuqiaomon näyttäytyi ensimmäisen kerran Digimon Tamersissa. Kun D-Reaper oli tuhoamassa Digimaailmaa, Zhuqiaomon uskoi että digimonien tulisi käyttää loistavaa evoluutiota taistellakseen vastaan kun taas Azulongmon uskoi digimonien kykyyn kehittyä vahvemmaksi olevan syynä D-Reaperin tuloon. Azulongmon loi Calumonin, jolle hän antoi kyvyn kehittää muita digimoneja vahvempaan muotoon. Zhuqiaomon uskoi digimonien vahvistuvan lyömällä ihmiskunnan ja lähetti 12 Devaansa ihmisten maailmaan. Yksi heistä Makuramon löysi Calumonin ja aikoi toimittaa hänet Zhuqiaomonille. Lapset seurasivat häntä digimaailmaan jossa Makuramon onnistui kadottamaan Calumonin mutta Caturamon onnistui löytämään hänet. Zhuqiaomon myös kehitti Impmonin Beelzemoniksi. Myöhemmin Antylamon kääntyi Zhuqiaomonia vastaan, jolloin rangaistuksena Zhuqiaomon muutti hänet Lopmoniksi. Lapset kohtasivat Zhuqiaomonin ja joutuivat taistelemaan häntä vastaan, mutta Azulongmon keskeytti tappelun ja onnistui lopettamaan erimielisyydet Zhuqiaomonin ja lasten välillä. Myöhemmin Zhuqiaomon lähetti Dobermonin tuomaan lapsille viestin jonka mukaan Zhuqiaomon luovuttaa lapsille voiman kehittyä Mega-muotoihinsa ihmisten maailmassa jotta he voivat taistella D-Reaperiä vastaan. Zhuqiaomon ja muut vartijat avustivat lapsia D-Reaperin tuhoamisessa raahaten hänen valtavan Reaper-agenttinsa digimaailmaan. Zhuqiaomonin nimi tulee aasialaisessa mytologiassa esiintyvästä Zhu Que punaisesta linnusta.
Z > ZubaEagermon

ZubaEagermon on Champion-tason asedigimon. ZubaEagermon muistuttaa kultahaarniskaista dinosaurusta, jolla on miekan näköinen sarvi kuonossaan. ZubaEagermonin hyökkäyksiä ovat Vantheon ja Road Two Decade. ZubaEagermon on esiintynyt Digimon Story: Cyber Sleuth, Digimon Story: Cyber Sleuth - Hacker's Memory, Digimon Links ja Digimon Pendulum Ver.20th -peleissä. ZubaEagermon kehittyy Zubamonista ja voi kehittyä Duramoniksi.
Z > Zubamon

Zubamon on Rookie-tason asedigimon. Zubamon muistuttaa matelijamaista olentoa, jolla on kultahaarniskainen asu, viitta ja miekkaa muistuttava sarvi kuonissaan. Zubamonin hyökkäyksiä ovat Twenty Dive ja 20 Scratch. Zubamon esiintyi Digimon Ghost Gamessä, jossa Zubamon toimi lyhyesti SymbareAngoramonin miekkana. Zubamon on esiintynyt myös Digimon Story: Cyber Sleuth, Digimon Story: Cyber Sleuth - Hacker's Memory, Digimon Links ja Digimon Pendulum Ver.20th -peleissä. Zubamon kehittyy Sakuttomonista ja voi kehittyä ZubaEagermoniksi.
Z > Zudomon

Zudomon on Ultimate-tason merieläindigimon ja Digimon Adventuressa Jou Kidon kumppani. Se superdigivoituu tarpeen tullen Ikkakumonista Joun ja hänen Luotettavuuden Tunnuksensa avulla. Zudomon muistuttaa valtavaa, kaksijalkaista mursua, jolla on piikikäs kilpi selässä, kookas vasara kädessä ja sarvi päässä. Zudomonin iho on harmaa ja ruskeaa karvaa sillä on päässä, toisessa kädessä ja jaloissa. Takaa kilven alta pilkistää monta pitkää hiuksen- tai hännänkaltaista säiettä. Zudomon pärjää hyvin vedessä. Zudomonin päähyökkäys on Hammer Spark (Vasarakipinä) ja toinen Hammer Boomerang. Zudomonin kolmas hyökkäys on Shell Smash. Zudomon pelasti Joun hukkumiselta ja kukisti MegaSeadramonin. Zudomon myös onnistui vasarallaan murtamaan MetalEtemonin panssarin. Digimon Frontierissa Zudomoneja nähtiin Trailmonien kilpailussa. Digimon Data Squadissa Gotsumon lähettää pahan Zudomonin DATSin kimppuun. MachGaogamon ja Lilamon onnistuvat kuitenkin tuhoamaan hänet.
Zudomonin nimi tulee japanin sanasta zudon, joka kuvaa tömähdyksen ääntä. Zudomon voi kehittyä Vikemoniksi tai Plesiomoniksi.
Z > Zudomon > Hyökkäykset

Hammer Spark (Vulcan's Hammer): Iskee vasarallaan maata, lähettäen siitä ison sähkökipinän päin vastustajaansa.
Hammer Boomerang: Heittää vastustajaa vasarallaan, joka sitten palaa takaisin bumerangin tavoin.
Glacial Spear: Zudomon lävistää vastustajansa päässään olevalla sarvellaan
Shell Smash: Zudomon vetäytyy kuoreensa ja iskeytyy päin vastustajaansa
| Fresh | In-Training | Rookie | Champion | Ultimate | Mega |
| --- | --- | --- | --- | --- | --- |
| Pichimon | Pukamon | Gomamon | Ikkakumon | Zudomon | Vikemon (Plesiomon) |
Z > Zurumon

Zurumon on Fresh-tason Digimon-hahmo. Zurumon syntyi kun hakkeri käytti hyväkseen tietokonevirusta, joka fuusioitui pahan tietokoneohjelman kanssa. Zurumon muistuttaa limaista olentoa, joka on rasvainen ja myrkkyliman peitossa ja liikkuu ryömimällä. Zurumonin aseena on myrkkykuplat. Zurumon on esiintynyt videopeleissä Digimon V-Pet, Digimon World Championship, Digital Monster D-Project ja Digimon Battle. Digimon Frontierissa Zurumoneja nähtiin Aikojen Alun kaupungissa. Vuoden 2020 Digimon Adventure -sarjassa Zurumoneja oli tunkeutunut tietoverkostoon Calmaramonin tuhouduttua ja Argomonien vetäydyttyä laajentaen samalla tankkerionnettomuudet Malakkata eri puolille maailmaa, mukaan lukien Hormuzinsalmelle. Kun Koushiro korjasi lähettämällään signaalilla Calmaramonin aiheuttamia tuhoja, Zurumonit vetäytyivät muualle, mutta pysyivät yhä internetissä. Zurumonien toiminta aiheutti myöhemmin laukaisualustoilla olevien rakettien paineiden nousun ja räjähtämisiä sekä satelliittien ja avaruusromun kiertoratojen muuttumisen. Ihmisten salaliittoteoriakeskustelut herättävät Zurumonien huomion, antaen niille uutta dataa syötäväksi. Kun satelliitit ja avaruusromu törmäsivät Kansainväliseen avaruusasemaan, Zurumonit pitivät hallinnassaan ohjauspistettä, joka esti miehistöä muuttamasta avaruusaseman kiertorataa ja varmisti, että asema putoaisi Tokiota kohti. Koushiro ja AtlurKabuterimon löysivät ohjauspisteen ja HerculesKabuterimonin auran vahvistamana AtlurKabuterimon tuhosi ohjauspisteen. Tämän ansiosta avaruusasema putosikin vahingoittumattomana Tokionlahteen. Tämän jälkeen Zurumoneja ei enää nähty. Zurumon voi kehittyä Pagumoniksi. Zurumonin nimi tulee japanin kielen sanasta zuru, mikä tarkoittaa ovelaa.
| Fresh | In-Training | Rookie | Champion | Ultimate | Mega |
| --- | --- | --- | --- | --- | --- |
| Zurumon | Pagumon | PicoDevimon | Devimon | Vandemon | BelialVamdemon (VenomVamdemon) |
Vandemon
VenomVandemon
Itse valtiaat

| Itse valtiaat |
| --- | --- |
 Itse valtiaiden alkuruutu 4. ja 5. tuotantokaudelta. Ylärivi vasemmalta oikealle: Ben Zyskowicz, Päivi Räsänen, Mauri Pekkarinen, Tarja Halonen, Seppo Kääriäinen, Anneli Jäätteenmäki, Pentti Arajärvi. Alarivi vasemmalta oikealle: Ville Itälä, Sauli Niinistö, Paavo Lipponen, Erkki Tuomioja, Suvi-Anne Siimes.
Tyyli:  komedia, satiiri, tietokoneanimaatio
Kestoaika:  n. 11–15 min
Luoja(t):  Olli Haikka   Riina Hyytiä
Pääosissa:  Mika Ala-Panula   Heikki Hilander   Erja Manto   Jukka Puotila   Paul Westlake   Mari Perankoski
Alkuperämaa:   Suomi
Alkuperäiskieli:  suomi
Verkko:  Yle TV1
Esitetty:  14. huhtikuuta 2001 – 5. tammikuuta 2008
Tuotantokausia:  14
Jaksoja:  233 (+ 7 extraa)
Tuotanto
Tuotantoyhtiö(t):  Oy Filmiteollisuus Fine Ab
Palkinnot
Voitetut:  Venla (2002)
Aiheesta muualla
IMDb 
Elonet
Itse valtiaat on suomalainen poliittinen satiirisarja, jossa esiintyvät suomalaisia poliitikoita parodioivat animaatiohahmot. Filmiteollisuus Finen tuottama sarja oli toteutettu tietokoneanimaatiotekniikkaa apuna käyttäen. Sarjan animaatiototeutuksesta vastasi animaatiostudio Anima Vitae. Alkuperäinen idea sarjan teosta tuli sen tulevalta tuottajalta Olli Haikalta. Itse valtiaiden ensimmäinen jakso esitettiin 14. huhtikuuta 2001 ja viimeinen esitettiin 5. tammikuuta 2008. Sarja on musikaalijaksoja lukuun ottamatta ollut Yle Areenassa pysyvästi katsottavana helmikuusta 2021 lähtien. Myös musiikaalit lisättiin Areenaan maaliskuussa 2024. Sarjaa alettiin myös esittää uudelleen televisiossa.